Csongrád Város Polgármesterétől M

Száma: Ref/74-1/2022.

Témafelelős:Szepesi Dóra

ELŐTERJESZTÉS

## Csongrád Városi Önkormányzat Képviselő-testülete

## 2022. április 28-án tartandó ülésére

Tárgy: Javaslat a helyi tanulmányi ösztöndíjrendszerről szóló 36/2017. (XII. 27.) önkormányzati rendelet módosítására

Tisztelt Képviselő-testület!

Csongrád Városi Önkormányzat Képviselő-testülete (a továbbiakban: Képviselő-testület) a szakgimnáziumban, szakközépiskolában szakma és érettségi megszerzése érdekében tanulmányokat folytató fiatalok számára a Csongrád városához történő kötődés erősítése, a tanulmányok ideje alatt felmerülő költség enyhítése és a helyi hiányszakmákban az utánpótlás biztosítása céljából helyi tanulmányi ösztöndíjat (a továbbiakban: ösztöndíj) alapított.

Az ösztöndíjra vonatkozó „A” és „B” típusú pályázati felhívást az Oktatási Művelődési Vallási és Sport Bizottság írja ki minden év **május 15.** napjáig. A bizottság javasolja, hogy a pályázati beadási határidő szeptember 30. napja legyen. Ennek elfogadása esetén a pótpályázat kiírása hatályát veszti.

A fentiek alapján kérem a Tisztelt Képviselő-testületet az előterjesztés megvitatására és a mellékelt rendelettervezet elfogadására.

Csongrád, 2022.április 20.

 Bedő Tamás

 Polgármester

**Csongrád Város Önkormányzata Képviselő-testületének .../.... (...) önkormányzati rendelete**

**A helyi tanulmányi ösztöndíjrendszerről szóló 36/2017. (XII. 27.) önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX törvény 10. § (2) bekezdésében meghatározott feladatkörében eljárva a következőket rendeli el:

**1. §**

A helyi tanulmányi ösztöndíjrendszerről szóló 36/2017.(XII.27.) önkormányzati rendelet 7.§ (2) bekezdése helyébe a következő rendelkezés lép:

„(2) Az ösztöndíjat „A” és „B” típusú pályázat esetén a tanulói jogviszony fennállása alatt a tanulmányi félévben az első félév szeptember 1. és január 31. közötti 5 hónapra, valamint a 2. félév február 1. és június 30. közötti 5 hónapra kell folyósítani. A szeptember, október és november havi ösztöndíjat **november 10.** napjáig, visszamenőleg kell folyósítani.”

**2. §**

A helyi tanulmányi ösztöndíjrendszerről szóló 36/2017.(XII.27.) önkormányzati rendelet

*a)* 4.§ (5) bekezdésében a „június 30. napjáig” szövegrész helyébe a „szeptember 30. napjáig” szöveg,

*b)* 5. § (3) bekezdésében a „július 30. napjáig” szövegrész helyébe az „október 15. napjáig” szöveg

lép.

**3. §**

Hatályát veszti A helyi tanulmányi ösztöndíjrendszerről szóló 36/2017.(XII.27.) önkormányzati rendelet

*a)* 9/A. § címe,

*b)* 10. alcím címe,

*c)* (1)–(6) bekezdése.

**4. §**

Ez a rendelet 2022. május 1-jén lép hatályba.

 Bedő Tamás Dr. Juhász László

 polgármester jegyző